Paloma Peláez

**Paloma Peláez Comas** (Zamora, 1957ko otsailaren 3a) zamorar margolaria da, Madrilgo Unibertsitate Konplutentseko Arte Ederren Fakultateko doktorea.

## Bizitza 
Madrilgo Unibertsitate Konplutentsean ikasi zuen, Arte Ederren Fakultatean, eta 1983an lizentziatu zen. 2000. urtean doktore tesia aurkeztu zuen unibertsitate berean, *Francis Picabia en la memoria de David Salle y Sigmar Polke. Imágenes de superposición* (Francis Picabia David Salle eta Sigmar Polkeren memorian. Gainjartze-irudiak) izenburuarekin.

### Lan ibilbidea 
Ikasketak bukatzean, Ikerketa Zientifikoen Kontseilu Gorenaren (CSIC) beka bat lortu zuen, eta, horri esker, dedikazio osoz lan egin ahal izan zuen eta bere lehen obra pertsonalak ekoizten hasi zen. 1989an Espainiako Erromako Akademiaren beka izan zuen. Erromako hirian bizi izan zen urtebete. Gero, New Yorkera joan zen bizitzera, eta bi urtez bizi izan zen Ipar Amerikako Hispaniar Batzorde Bateratuan (1991) eta Pollock Krasner Fundazioan (1993). Hiri horretan egin zuen bere bigarren bakarkako erakusketa 1997an, David Beitzel galerian, Kultura Ministerioaren babesarekin, Espainiako Artea Zabaltzeko programaren barruan.

2012, 2013, 2014 eta 2015eko Gabonetan Cibeles jauregiko argiztapenaren diseinua egin zuen, Madrilen.

### Ikerketa eta prestakuntza bekak 
Bere ibilbidean zehar hainbat beka jaso zituen, besteak beste:

* 2016an Ikastaroa: "Usos y Manejo de Ornamentales/Jardinería Vertical", Madril.
* 1996an Hezkuntza eta Kultura Ministerioaren diru-laguntza arte españoa zabaltzeko. (Erakusketa David Beitzel Galerian, Nueva York, 1997).
* 1994an Sorkuntza artistikorako beka, Fundación Cultural Banesto.
* 1993an Pollock-Krasner Fundazioaren beka, Nueva York.
* 1991n Espainiaren eta Ipar Amerikaren Batzorde Bateratuaren beka, (Fullbright komisioa) Nueva York.
* 1988/89ːErromako Historia, Arkeologia eta Arte Ederren Espainiako Akademiaren beka. Kanpo Arazoetako Ministerioa.
* 1984/87ː F.P.I.ren (Formación de Personal Investigador) beka. Ikerketa Zientifikoen Goi Kontseilua, Hezkuntza eta Zientzia Ministerioa.
* 1981ean Rodríguez Acosta Fundazioaren beka (Granada). Madrilgo Unibertsitate Konplutentsea.

## Erakusketak 
### Banaka 
Bere lehen urte profesionaletan Espainiako galeria ezberdinekin lan egin zuen. Madrilen, Villalar, Moriarty, Antonio Machon eta Estampa galeriekin egin zuen lan; Algecirasko Magda Bellottirekin; Bartzelonako Berinirekin edo Santanderreko Siliorekin. Bere erakusketen artean honako hauek daude:

* 2024an *Otros mundos* (Beste munduak), Málagako Unibertsitateko Errektoretza.
* 2016an *Desde mi ventana* (Nire leihotik), Magda Bellotti galeria, Madril.
* 2015ean *Paseo por el color y su luz* (Kolore eta bere argitiko pasioa), Alcultura, Algeciras.
* 2014an *Caprichos* (Gutiziak), Colegio de España, Paris.*
* 2013an *A través del espejo, la sensualidad emancipada* (Ispiluan zehar, sentsualitate emantzipatua). Magda Bellotti galeria, Madril.
* 2012an *Las rosas de plata, que no existen* (Zilar-arrosak, existitzen ez direnak), Galería Alfredo Viñas, Málaga.
* 2010ean *Caprichos* (a Nabokov y el Ardor), Galería Magda Bellotti, Madril.
* 2009an *Caprichos* (a Nabokov y el Ardor), Marisa Marimón Galeria, Ourense.
* 2007an *Doble movimiento descendente* (Beheranzko mugimendu bikoitza), Magda Bellotti galeria, Madril.*
* 2006an Geometrías y ornamento (Geometriak eta apaingarriak), Milagros Delicar Galeria, Cádiz.
* 2005eko Manofacturas (Manofakturak), Magda Bellotti Galeria, Madril.*
* 2004an *Jardiniere*, Altair Galeria, Palma de Mallorca.
* 2003an Carmen de la Calle Galeria, Jerez de la Frontera.
* 2002an *Flores rotas*, Magda Bellotti Galeria, Madril.
* 1999an Viviana Grandi Galeria, Brusela.
* 19997an David Beitzel Galeria, New York.*
* 1995ean *El coraje de la infancia* (Haurtzaroko kemena), Antonio Machón Galeria, Madril.*
* 1994an *Lágrimas y diamantes* (Malkoak eta diamanteak), Berini Galeria, Bartzelona; eta Fernando Silió Galeria, Santander.
* 1993an *Sueños son* (Ametsak dira), Galería XXI, Madrid; eta Galería Carla Stellwegen, New York.*
* 1992an *Mappamundim*, Magda Bellotti galeria, Algeciras; eta Sa Pleta Freda galeria, Mallorca.*

### Erakusketa kolektiboak 
Espainiako arte garaikidea aurkezten zuten erakusketa kolektibo garrantzitsuetan parte hartu du. Madrilgo Velázquez Jauregian egin zuen erakusketa, 1988an, Miguel Logroño kritikariak komisariatutako erakusketa kolektiboan, “Acta 88” izenburupean. Erakusketa horretan, gerora erreferente izan ziren artistetako asko bildu ziren. Londresko Whitechapel galeriako erakusketa kolektiborako hautatu zuten, 1994, “*Mudanzas*”, Catherine Lampertek komisariatua, Espainiako Arte Jaialdiaren testuinguruan. Espainiako artistek Buenos Airesko Arte Ederren Museo Nazionalean egindako erakusketa kolektiboaren parte ere izan zen, *Contrastes (el azar y la duda*) (Kontrasteak (zoria eta zalantza)) izenburuarekin, Espainiako Enbaxadaren eta I.C.I.-ren babesarekin.

Urte horietan, erakusketak egin zituen Madrilgo San Fernandoko Arte Ederren Errege Akademian (1990), Bartzelonako La Caixa Fundazioan, Testimoni Kolezioan (1995) eta Bilboko Rekalde Aretoan, besteak beste.

## Museo eta bildumetako lanak 
## Erreferentziak 
## Kanpo estekak 
* Erakusketa Madrilgo Magda Belloti galerian
* Paloma Peláez margolariaren lana